विदिशा से प्रकाशित होगी साहित्यिक पत्रिका
बिना पत्र पत्रिकाओं के साहित्य की मुख्य धारा से नहीं जुड़ा जा सकता। ये उद्गार मप्र हिंदी साहित्य सम्मेलन की स्थानीय इकाई के अध्यक्ष ब्रज श्रीवास्तव ने व्यक्त किए। वे साहित्यिक पत्र-पत्रिकाओं के महत्व पर विचार व्यक्त कर रहे थे।
संगोष्ठी में संगठन के महामंत्री सुरेंद्रसिंह कुशवाह ने कहा कि लघु पत्रिकाओं को सरकार से वित्त पोषण की आवश्यकता रहती है, ताकि इनका प्रकाशन लंबे समय तक निर्बाध रूप से चलता रहे। लेखक सुलखानसिंह हाड़ा ने बताया कि सरस्वती पत्रिका जिसके संपादक महावीरप्रसाद द्विवेदी थे के निरंतर गहन अध्ययन करने से ही देश केा मैथिलीशरण गुप्त जैसा राष्ट्रकवि मिल सका था। नवोदित कवयित्री रेखा दुबे ने कादंबिनी में प्रकाशित भारत विभाजन पर केंद्रित कविता झूम-झूम कर धरती डोले सुनाकर सबकी तारीफ बटोरी। डा. शीलचंद पालीवाल ने व्यापम घोटाले पर केंद्रित कविता मैने जनहित को सूली चढ़ते देखा है सुनाकर श्रोताअेां को मंत्रमुग्ध कर दिया।
अंतिम सत्र में असहिष्णुता के माहौल में साहित्यकारों द्वारा पुरस्कार लौटाने पर भी बहस हुई।इसमें कवि राकेश मालवीय प्रखर ने कश्मीरी पंडितों की दुर्दशा पर अपनी चिंता जताई और लेखकों से इस विषय पर भी ध्यान देने की मांग उठाई। गोष्ठी की परिणति इस सुखद घोषणा के साथ हुई कि नगर से जल्दी ही एक साहित्यिक पत्रिका का प्रकाशन शुरू किया जा रहा है। इसके प्रबंध संपादक कामरेड माधौसिंह होंगे।
awa_Deva hin_Deva hin_Deva hin_Deva